Ρισόν Χολμς

Ο **Ρισόν Ντιάντε Χολμς** (; γεννημένος στις 15 Οκτωβρίου 1993) είναι Αμερικανός επαγγελματίας καλαθοσφαιριστής που αγωνίστηκε τελευταία στον Παναθηναϊκό του Ελληνικού πρωταθλήματος και της Ευρωλίγκας. Έπαιξε κολλεγιακό μπάσκετ για τους Bowling Green Falcons. Ο Χόλμς αγωνίστηκε με την φανέλα των Φιλαδέλφεια 76ers για τρεις σεζόν πριν μεταφερθεί στους Φοίνιξ Σανς το 2018. Αγωνίστηκε για μία σεζόν με τους Σανς, πριν μεταγραφεί στους Σακραμέντο Κινγκς, στην off-season του 2019. Έχει επίσης αγωνιστεί για τους Ντάλας Μάβερικς και τους Ουάσινγκτον Ουίζαρντς.

## Καριέρα στο λύκειο και στο κολλέγιο
Ο Χόλμς είναι γιος δύο θεολόγων που διευθύνουν μια εκκλησία στην περιοχή του Σικάγο. Στο λύκειο, ο Χολμς εξελίχθηκε από γκαρντ ύψους 1,88 μ. σε φόργουορντ ύψους 1,88 μ., αλλά δεν έλαβε καμία προσφορά υποτροφίας μπάσκετ για την Κατηγορία Ι μέχρι που είχε ήδη δεσμευτεί να παίξει για το Κοινοτικό Κολλέγιο Μόραιν Βάλεϊ, που βρίσκεται στο Ιλινόι.

Στην μοναδική του σεζόν στη Μόραιν Βάλεϊ, ο Χολμς είχε κατά μέσο όρο 19,3 πόντους, 9,3 ριμπάουντ και 5.2 μπλοκ ανά παιχνίδι. Μετά την απόκτηση των βραβείων All-American του κολλεγίου, ο Χολμς μεταφέρθηκε στο Bowling Green.

Στη δεύτερη σεζόν του στο Bowling Green, ο Χολμς είχε κατά μέσο όρο 6,5 πόντους, 5,0 ριμπάουντ και 2,3 μπλοκ ανά παιχνίδι. Διπλασίασε τους αριθμούς του στο σκοράρισμα , ενώ κατά μέσο όρο προσέφερε 7,7 ριμπάουντ και 2,5 μπλοκ στην ομάδα του ανά παιχνίδι. Με την πρόσληψη του προπονητή Κρις Τζανς, ο Χολμς επιχείρησε να βελτιώσει κάθε πτυχή του παιχνιδιού του, προσπαθώντας να προσθέσει και το τρίποντο στο ρεπερτόριό του, εκτελώντας μερικές φορές ακόμα και 1.000 τρίποντα για εξάσκηση. Κατά την σεζόν αυτής, ο Χολμς μέτρησε κατά μέσο όρο 14,7 πόντους, 8,0 ριμπάουντ και 2,7 μπλοκ ανά παιχνίδι, ξεκινώντας συνήθως βασικός, ενώ είχε ποσοστό ευστοχίας 56,3% σε σουτ εντός πεδιάς και 41,9% σε τρίποντα. Στο τελευταίο έτος του Χόλμς στο Bowling Green, η ομάδα βελτιώθηκε αισθητά, φτάνοντας σε ρεκορ 21–12, προερχόμενη από μια σεζόν 12 νικών συνολικά, ενώ έφτασε επίσης στο CollegeInsider.com Tournament.

## Επαγγελματική καριέρα

### Φιλαδέλφεια 76ers (2015–2018)
Στις 25 Ιουνίου 2015, ο Χoλμς επιλέχθηκε με την 37η συνολικ;a επιλογή στο ντραφτ του ΝΒΑ, από τους Φιλαδέλφεια 76ers. Στις 31 Ιουλίου 2015, υπέγραψε με τους 76ers μετά από μέσο όρο 10 πόντων και πέντε ριμπάουντ σε τρία παιχνίδια για το Summer League. Στις 9 Νοεμβρίου 2015, ξεκίνησε βασικός σε αγώνα για πρώτη φορά στην καριέρα του, σημειώνοντας career-high 11 πόντων, σε μια ήττα της ομάδας του από τους Σικάγο Μπουλς. Ο ίδιος, έσπασε το προσωπικό του ρεκόρ στις 10 Δεκεμβρίου 2015, σκοράροντας 14 πόντους εναντίον των Σαν Αντόνιο Σπερς. Στις 28 Δεκεμβρίου 2015, σημείωσε ένα νέο season-high 18 πόντων, σε μια ήττα της ομάδας του με 95–91 από τους Γιούτα Τζαζ.
δεξιά|μικρογραφία|Ο Χολμς έτοιμος να σκοράρει το 2018|223x223εσ
Τον Ιούλιο του 2016, ο Χόλμς επανεντάχθηκε στους 76ers εν όψει Summer League. Τον Ιανουάριο του 2017, παραχωρήθηκε τρεις φορές δανεικός στους Ντελάουαρ 87ers της NBA Development League. Έγινε μέρος του ροτέισον των 76ers τον Φεβρουάριο του 2017, μετά την ανταλλαγή του Νέρλενς Νόελ, τον παρατεταμένο τραυματισμό του Ζοέλ Εμπίντ, ξεπερνώντας στην ιεραρχία τον Ζαχίλ Οκαφόρ. Στις 24 Φεβρουαρίου 2017, σημείωσε 12 πόντους, 10 ριμπάουντ και 5 μπλοκ, βοηθώντας την εξαντλημένη ομάδα του να νικήσει τους Ουάσινγκτον Ουίζαρντς με 120–112. Στις 20 Μαρτίου 2017, ισοφάρισε το ρεκόρ καριέρας του σε πόντους, σημειώνοντας 24, ενώ σημείωσε και ρεκόρ καριέρας στα ριμπάουντ με 14, σε μια ήττα της ομάδας του με 112-109 στην παράταση από τους Ορλάντο Μάτζικ.  Εννέα ημέρες αργότερα, ο Χολμς σημείωσε σε νέο ρεκόρ καριέρας με 25 πόντους, σε μια ήττα των 76ers με 99–92 από τους Ατλάντα Χοκς.

Στις 8 Οκτωβρίου 2017, ο Χολμς έμεινε εκτός αγωνιστικής δράσης για περίπου τρεις εβδομάδες, αφού διαγνώστηκε με μη παρεκτοπισμένο κάταγμα στο κερκιδικό οστό του αριστερού καρπού του. Στις 13 Ιουνίου 2018, οι 76ers ανακοίνωσαν ότι ενεργοποίησαν την οψιόν ανανέωσης για τέταρτο συνεχόμενο έτος με τον Χολμς.

### Φοίνιξ Σανς (2018–2019)
Στις 20 Ιουλίου 2018, ο Χολμς μεταγράφηκε στους Φοίνιξ Σουνς με χρηματικό αντάλλαγμα. Στις 6 Νοεμβρίου, σημείωσε season high με 13 πόντους και 10  ριμπάουντ, σε μια ήττα της ομάδας του με 104–82 από τους Μπρούκλιν Νετς. Ο Χολμς κατέγραψε αργότερα ένα νέο season high 19 πόντων σε μια απώλεια με 123–119 στην παράταση από τους Λος Άντζελες Κλίπερς στις 10 Δεκεμβρίου του ίδιου έτους. Ο Χολμς κατέγραψε επίσης ένα νταμπλ νταμπλ 12 πόντων και 11 ριμπάουντ (νέο season high) στις 15 Μαρτίου 2019, σε 16 λεπτά παιχνιδιού, σε μια ήττα της ομάδας του με 108–102 από τους Χιούστον Ροκέτς.

### Σακραμέντο Κινγκς (2019–2023)
μικρογραφία|Ο Χολμς με το Σακραμέντο το 2019|260x260εσ
Στις 16 Ιουλίου 2019, ο Χολμς υπέγραψε διεές συμβόλαιο, αξίας 10 εκατομμυρίων δολαρίων, με τους Σακραμέντο Κινγκς. 

Στις 6 Αυγούστου 2021, ο Χολμς υπέγραψε ξανά με τους Κινγκς συμβόλαιο τεσσάρων ετών, αξίας 55 εκατομμυρίων δολαρίων. Στις 18 Μαρτίου 2022, τέθηκε εκτός για το υπόλοιπο της σεζόν λόγω προσωπικών προβλημάτων.

### Ντάλας Μάβερικς (2023–2024)
Στις 6 Ιουλίου 2023, ο Χολμς, μαζί με τα δικαιώματα για το ντραφτ του Ολιβία-Μαξένς Πρόσπερ, μεταφέρθηκε από τους Σακραμέντο Κινγκς στους Ντάλας Μάβερικς.

### Ουάσινγκτον Ουίζαρντς (2024–2025)
Στις 8 Φεβρουαρίου 2024, ο Χολμς και μια μελλοντική επιλογή πρώτου γύρου σε ντραφτ, παραχωρήθηκαν στους Ουάσινγκτον Ουίζαρντς ως αντάλλαγμα για τον Ντάνιελ Γκάφορντ. Στις 29 Ιουνίου υπέγραψε μια παράταση με τους Μάγους. Στις 14 Ιουλίου 2025, ο Χόλμς αποχώρησε από τους Μάγους.

### Παναθηναϊκός (2025–2026)
Στις 9 Αυγούστου 2025, ο Χολμς υπέγραψε με τον Παναθηναϊκό της ελληνικής λίγκας και της Ευρωλίγκας, ως εναλλακτική λύση έπειτα από την αποτυχία μεταγραφής του Γιόνας Βαλαντσιούνας. Το συμβόλαιό που υπέγραψε στον Παναθηναϊκό ήταν διετές με μορφή 1+1 (μονοετές με οψιόν ανανέωσης), επιτρέποντας στο σύλλογο και τον παίκτη να αξιολογήσουν τη συνεργασία τους στο τέλος της πρώτης σεζόν. Ο Χολμς είναι ένας από τους πιο υψηλά αμειβόμενους παίκτες στην Ευρώπη, εισπράττοντας περίπου 2,7 εκατ. ευρώ κατά το πρώτο του έτος.

Κατά την άφιξή του στην Αθήνα, καλωσορίστηκε θερμά από τους οπαδούς του Παναθηναϊκού.

Έκανε το ντεμπούτο του για την ομάδα σε ένα φιλικό τελικό τουρνουά (το ετήσιο Τουρνουά Παύλου Γιαννακόπουλου) εναντίον των Αντέλαϊντ 36ερς, σημειώνοντας 14 πόντους και 10 ριμπάουντ, καθώς ο Παναθηναϊκός κέρδισε με 106–89.. Στον τέταρτο αγώνα του στην Ευρωλίγκα για τη σεζόν 2025–26, σημείωσε ίσως την καλύτερη εμφάνισή του για την ομάδα: 24 πόντους και 10 ριμπάουντ σε μια νίκη με 91–85 επί της ΑΣΒΕΛ Λυών-Βιλερμπάν, σουτάροντας 11 από τα 12 σουτ εντός πεδιάς και μαζεύοντας επτά επιθετικά ριμπάουντ.

Μετά από λίγα μόνο παιχνίδια στην έναρξη της σεζόν 2025–26, στις 29 Οκτωβρίου 2025, ο Χολμς αναγκάστηκε να αποχωρήσει σε μια εντός έδρας νίκη της Eυρωλίγκα επί της Μακάμπι Τελ Αβίβ με τραυματισμό στο γόνατο, ο οποίος αργότερα διαγνώστηκε ως μερική ρήξη του έσω πλάγιου συνδέσμου (MCL) στο δεξί του γόνατο, η οποία θα τον θέσει εκτός για περίπου ένα μήνα.

Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79–68, κατέκτησε το τρόπαιο για πρώτη φορά στην καριέρα του. Ο ίδιος στον τελικό μέτρησε 8 πόντους και 3 ριμπάουντ.

Στις 24 Μαρτίου 2026, αποτέλεσε παρελθόν από τους «πράσινους».

## Στατιστικά καριέρας

### ΝΒΑ
#### Κανονική περίοδος

|-
| style="text-align:left;"| 
| style="text-align:left;"| Φιλαδέλφεια 76ers
| 51 || 1 || 13.8 || .514 || .182 || .689 || 2.6 || .6 || .4 || .8 || 5.6
|-
| style="text-align:left;"| 
| style="text-align:left;"| Φιλαδέλφεια 76ers
| 57 || 17 || 20.9 || .558 || .351 || .699 || 5.5 || 1.0 || .7 || 1.0 || 9.8
|-
| style="text-align:left;"| 
| style="text-align:left;"| Φιλαδέλφεια 76ers
| 48 || 2 || 15.5 || .560 || .129 || .661 || 4.4 || 1.3 || .4 || .6 || 6.5
|-
| style="text-align:left;"| 
| style="text-align:left;"| Φοίνιξ Σανς
| **70** || 4 || 16.9 || .608 ||  || .731 || 4.7 || .9 || .6 || 1.1 || 8.2
|-
| style="text-align:left;"| 
| style="text-align:left;"| Σακραμέντο Κινγκς
| 44 || 38 || 28.2 || .648 ||  || .788 || 8.1 || 1.0 || **.9** || 1.3 || 12.3
|-
| style="text-align:left;"| 
| style="text-align:left;"| Σακραμέντο Κινγκς
| 61 || **61** || **29.2** || .637 || .182 || .794 || **8.3** || **1.7** || .6 || **1.6** || **14.2**
|-
| style="text-align:left;"| 
| style="text-align:left;"| Σακραμέντο Κινγκς
| 45 || 37 || 23.9 || **.660** || .400 || .778 || 7.0 || 1.1 || .4 || .9 || 10.4
|-
| style="text-align:left;"| 
| style="text-align:left;"| Σακραμέντο Κινγκς
| 42 || 1 || 8.3 || .618 || **.625** || .789 || 1.9 || .2 || .1 || .3 || 3.1
|-
| style="text-align:left;" rowspan=2 | 
| style="text-align:left;"| Ντάλας Μάβερικς
| 23 || 2 || 10.3 || .559 ||  || .571 || 3.4 || .7 || .1 || .4 || 3.4
|-
| style="text-align:left;"| Ουάσινγκτον Ουίζαρντς
| 17 || 8 || 18.7 || .557 || .333 || **.846** || 6.1 || .6 || .5 || .6 || 7.1 
|-
| style="text-align:left;"| 
| style="text-align:left;"| Ουάσινγκτον Ουίζαρντς
| 31 || 7 || 17.2 || .647 || .000 || .833 || 5.7 || 1.4 || .3 || .7 || 7.4
|- class="sortbottom"
| style="text-align:center;" colspan="2"| Καριέρα
| 489 || 178 || 19.1 || .605 || .269 || .751 || 5.3 || 1.0 || .5 || .9 || 8.5

#### Πλέι-οφ

|-
| style="text-align:left;"| 2018
| style="text-align:left;"| Φιλαδέλφεια 76ers
| 3 || 0 || 3.7 || .000 || — || — || .3 || .3 || .0 || .0 || .0
|- class"sortbottom"
| style="text-align:center;" colspan="2"|Καριέρα
| 3 || 0 || 3.7 || .000 || — || — || .3 || .3 || .0 || .0 || .0

## Προφίλ παίκτη
Σαν άνθρωπος 2,06 μέτρων και 105 κιλών, ο Χολμς αγωνίζεται κυρίως ως σέντερ ή Πάουερ Φόργουορντ κατά την διάρκεια της καριέρας του.

Ερχόμενος από το Bowling Green, ο Χολμς ήταν φημισμένος ως rim protector και για τα γρήγορα πόδια του. Ο Χολμς έχει αναπτύξει το push shot, ένα από τα πιο αποτελεσματικά στοιχεία του στο επιθετικό του παιχνίδι.

## Διακρίσεις
### Συλλογικές
* Κύπελλο Ελλάδας: 2026

### Ατομικές
* Πρώτη ομάδα Mid-American Conference: 2015
* Τρίτη ομάδα Mid-American Conference: 2014
* Αμυντικός της χρονιάς στο Mid-American Conference:΅2015

## Παραπομπές


Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Ντέλαγουερ 87ερς
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Ντάλας Μάβερικς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα